

Projekt:Magična 8-kugla

Darian Pirija, 2.5.



Gimnazija Andrije Mohorovičića, Rijeka

Sadržaj

**1. UVOD2**

**1.1. IDEJA PROJEKTA..……………………..……………………………………...…2**

**1.2. OBRAZLOŽENJE PROJEKTA………………………………………………......2**

**2. DETALJAN OPIS RADA3**

**2.1. OPIS PROGRAMA..……………………..…………………………………………3**

**2.2. KORIŠTENJE PROGRAMA….…………………………………………...……...3**

**3. TEHNIČKE INFORMACIJE4**

**4. ZAKLJUČAK5**

1. UVOD

1.1. IDEJA PROJEKTA

Projekt Magična 8-kugla osmišljen je kao alat za pomoć neodlučnim ljudima. U sklopu “Škole za život” odlučio sam ovaj projekt posvetiti višoj svrsi od samog projekta za ocjenu. Magična 8-kugla, kao i svaki drugi jednostavan projekt slične funkcije, ima potencijala za psihološku pomoć mnogima s problemima pri odlučivanju. S jedne strane, ako osoba vjeruje u višu silu i sudbinu, toj osobi će Magična 8-kugla rasteretiti ramena pri odlukama. Naravno, s druge strane, imamo ljude koji ne vjeruju u sudbinu, no, Magična 8-kugla će im pomoći da uvide kakvu odluku oni ustvari žele donijeti. Iz svog osobnog iskustva znam da kada smo u nedoumici, i kada netko ili nešto pokuša donijeti odluku umjesto nas, da se um istog trenutka pročisti i donese odluku.

1.2. OBRAZLOŽENJE PROJEKTA

Isti princip se koristio na istraživanjima pri bacanju novčića. Osoba bi imala na izbor dvije stvari i ne bi bila u mogućnosti izabrati jednu od njih. Zatim bi se kovanica bacila u zrak i birala glava ili rep, no prije nego što kovanica padne, osoba je već donijela odluku. Ovaj projekt će imati isti koncept kao i bacanje novčića, samo sa 8 mogućih rezultata umjesto dva. Za projekt iz informatike, napravio sam program koji je posvećen mentalnom zdravlju i pomaže anksioznim osobama pri donošenju teških odluka. Svaki korisnik okoristit će se ovim jednostavnim, a opet značajnim projektom. Korisnici programa dobit će benefite u obliku psihološkog opuštenosti, bolje sposobnosti donošenja odluka te uklanjanje fizičkih bolova povezanih sa stresom kod nekih osoba. Filozofija ovog projekta bila je doprinos društvu i stvarna, primjenjiva u svakodnevnici, korist napisanog programa. Za razliku od kompliciranih igrica, smatrao sam da će projekti ove svrhe, bez obzira koliko jednostavni ili komplicirani, biti od bolje svrhe i koristi.

2. DETALJAN OPIS RADA

2.1. OPIS PROGRAMA

Program funkcionira na lakši način. Korisnik unese svoje pitanje, to jeste svoju odluku i program onda ispisuje jednu od osam mogućih odgovora. Pitanje se može postaviti neograničeni broj puta i dobiti neograničeni broj odgovora. Provest ću vas kroz korake operiranja ovim programom i nadam se da će te uvidjeti njegov potencijal i jednostavnost pri korištenju.

2.2. KORIŠTENJE PROGRAMA

Upute za korištenje ovog programa su u koracima navedenim ovdje:

1. Korak - otvaranje programa
2. Korak - upisivanje svog pitanja/odluke
3. Korak - program ispisuje odgovor
4. Korak - ponavljaj korake 2. - 3. dokle god je potrebno
5. Korak - donesi odluku

3. TEHNIČKE INFORMACIJE

Odgovor je dobiven laganim programom napisanim u programskom jeziku Python. Python je programski jezik koji se inače koristi u sklopu školskog kurikuluma, te je bio zadani programski jezik za ovaj projekt. Rezultat je dobiven programiranim nasumičnim izborom jednog broja između jedan i osam. Zatim se ispisuje unaprijed pripremljeni odgovor sa zadanim brojem koji odgovara nasumično izabranom broju.

4. ZAKLJUČAK

Projekt Magična 8-kugla osmišljen je u svrhu osobnog razvoja i psihološke pomoći pojedinaca. Svjestan sam da projekti iz informatike inače nisu blisko vezani uz psihologiju, ali ja sam htio napraviti nešto drugačije. Htio sam osmisliti program sa filozofskom i psihološkom pozadinom, program koji nije za zabavu već od neke koristi. Napisani program suočava se sa filozofijom odluke i posvećen je pomaganju korisnika pri odlučivanju. Škola za život je bila važni faktor i poticaj kreiranju ovog jedinstvenog programa. Obrazovna reforma pokušava potaknuti razmišljanje, filozofiju i kreativnost u osnovnim predmetima. Ovaj program ima sva tri elementa; razm išljanje – teorija odluke, filozofija – namjena programa, te kreativnost pri stvaranju što jednostavnijeg programa njegovim korisnicima. Iskreno se nadam da će vrhunski programeri uvidjeti iznimnu važnost i korist programa ovakve namjene kao i Magična 8-kugla. Naravno, očekivao bi složenije i potpunije programe s različitim načinima upotrebe. Bit je u namjeni, cilju, mogućnosti izbora i odlučivanja. Nadam se da će te uvidjeti kompleksnu ideju i namjenu ovog projekta.

Darian Pirija, 2.5.